Здравейте,


Имам предплатена екскурзия до Русия за края на месец юни, но туроператора не възнамерява да я прекрати, а ми предлага едностранно да се откажа от пъруването и да заплатя определена такса за отказ от пътуване. Ако откажа да приема предложението, трябва да заплатя останалата част от сумата по договор до края на месец май. Ако извънредното положение се отмени до дата на екскурзията, туроперара възнамерява да ме прати на екскурзията, въпреки обстоятелствата.


Това, което направих като проучване е:


 – до края на май посолството на Русия не работи със сигурност, за след това не се знае(т,е не е ясно ще може ли да ми бъде издадена виза в срок);


 – в момента нивото на риск в Русия е 4 и не се препоръчва пътувания, освен в много краен случай (не очкавам това да се промени драстично, дори да падне извънредното положение);


 – извънредното положение в Русия е с неопределен краен срок и към момента вътрешни и международни полети са спрени;


 – според параграф 2 от Директива № 2302/2015г. по силата на която, при посочените обстоятеслтва пътуващият има право да прекрати договора за пакетно туристическо пътуване преди започване на изпълнението му, без да заплаща никаква такса за прекратяване на договора, като има право на пълно възстановяване на всички направени плащания за туристическия пакет. – туроператорът твърди, че от сега не можем да коментираме епидемолигична обстановка, тъй като пътуването е планувано след 4 седмици и не се знае каква ще е ситуацията


Моето виждане е, че туроператора отказва да отмени пътуването, за да ме принуди да платя неустйка. Дава ми право на избор:


– да подпиша анекс, че аз едностранно се отказвам от пътуването и съм съгласна да платя неустойка;


– да се придържам към договора ни и да доплатя оставащата сума за екскурзията. Ако извънредното полжоение падне – да отида на ексурзия, ако не – ще ми възстановят пълния размер на платената от мен сума. Ако не доплатя оставащата сума по договора, влизам в нарушение на договора и не мога да имам претенции за нищо.


Много ще съм благодарна, ако ми даде съвет кой е най-добрия начин за действие при тези обстоятелства.


Предварително благодаря!


Поздрави,


Николова




Прекратяване на договор и възстановяване на депозит във връзка с невъзможност за осъществяване на екскурзия
===========================================================================================================

 

Здравейте, г-жо Николова,


в продължение на предходния коментар моля да имате предвид и чл. 89, ал. 5 и ал. 6 от Закона за туризма –  

” 5) Пътуващият има право да прекрати договора за туристически пакет преди започването на изпълнението на туристическия пакет, без да заплаща никаква такса за прекратяване в случай на непреодолими и извънредни обстоятелства, настъпили или случващи се в мястото на дестинацията или в непосредствена близост до него, които засягат значително изпълнението на туристическия пакет или превоза на пътници до дестинацията.  

(6) При прекратяване на договора за туристически пакет съгласно ал. 5 пътуващият има право на пълно възстановяване на всички направени плащания за туристическия пакет, но няма право на допълнително обезщетение.”


Можете да се възползвате от правата си съгласно посочените разпоредби.


Поздрави,  

адв. Николина Митова  

тел. 0898 303092




Благодаря!




Здравейте, адв. Митова,  

Благодаря за бързия отговор!  

В Русия извънредното положение няма краен срок, т.е. може да бъде прекратено преди датата на отпътуване. Поради тая причина туроператора отказва сам дам отмени пътуването, а изисква от мен да подпиша Анекс, че аз се отказвам от екскурзията и на база Анекса се задължавам да платя такса за отказ (т.е. таксата ще ми бъде удържана от сумата, която ще ми възстановят). Туроператора не отказва да ми възстанови сумата, но изисква от мен да подпиша този Анекс. В противен случай, трябва да се придържам към договора и да доплатя за екскузията.  

Поздрави,  

Николова




Здравейте, г-жо Николова, 


преди всичко казусът е сложен и специфичен и налага преглед на цитирания от Вас договор. Най-общо, мога да Ви насоча към приложимата правна уредба, която се въведе със Закона за мерките и действията по време на извънредното положение – “Чл. 25. (Нов – ДВ, бр. 34 от 2020 г., в сила от 09.04.2020 г., изм. – ДВ, бр. 44 от 2020 г., в сила от 14.05.2020 г.) Туроператор, който трябва да възстанови заплатена сума от пътуващ за туристическо пътуване, когато е било отменено поради обявеното извънредно положение, може да предложи на пътуващия ваучер за заплатената сума. Ако пътуващият не приеме ваучера и при липса на друго споразумение за туристически пакет – заместител, между туроператора и пътуващия, туроператорът възстановява до 12 месеца, считано от датата на отмяната на извънредното положение, всички плащания, които е получил от пътуващия или от негово име.”


Поздрави,  

адв. Николина Митова  

тел. 0898 303092


